सभी गांवों में बस स्टॉप पर लगे रोडवेज समय सारिणी बोर्ड
रावतसर से किसी भी रूट पर नहीं दिखाई दी अवैध जीपें
दोपहर एक बजे तक बंद रहा टाउन बाजार
घटनास्थल का जायजा लेने पहुंचे अफसरों से बोले ग्रामीण-अब धैर्य दे रहा जवाब, वाहनों का अवैध संचालन पूरी तरह से बंद करो
प्रशासन जागा| शेरगढ़-लखूवाली चौकी पर रहेगी सरकारी गाड़ी
मेगाहाइवे पर शेरगढ़ पुलिस चौकी से दो किलोमीटर दूर शुक्रवार को हुए भीषण सड़क हादसे में 17 लोगों की मौत को लेकर संभागीय आयुक्त सुआलाल और पुलिस महानिरीक्षक रेंज बीकानेर विपिन पांडे ने शनिवार दोपहर को दुर्घटना स्थल का जायजा लिया। इससे पहले गांव लखूवाली में सबीर खां के घर जाकर उसकी प|ी जुलेखां एवं दस वर्षीय बेटी कलसुम की सड़क हादसे में मौत पर शोक जताया। इसके बाद गांव नौरंगदेसर के अटल सेवा केंद्र में ग्रामीणों से मिले और सड़क हादसों से बचाव को लेकर सुझाव लिए। दोपहर साढ़े 12 बजे लखूवाली पुलिस चौकी पहुंचे संभागीय आयुक्त और आईजी ने कलेक्टर-एसपी से घटना की जानकारी ली। इस दौरान ग्रामीणों ने अवैध वाहन संचालन को लेकर पुलिस कार्यशैली पर रोष जताते हुए कहा कि मेगा हाइवे पर अवैध वाहनों के संचालन के कारण कई हादसे हो चुके हैं। शुक्रवार को हुए भीषण हादसे में एक साथ 17 लोगों की मौत से कई परिवार उजड़ गए। ऐसे में अब धैर्य जवाब देने लगा है और प्रशासन उनके धैर्य की परीक्षा नहीं ले। ग्रामीणों ने एक स्वर में कहा कि अवैध वाहनों के संचालन पर पूरी तरह से अंकुश लगाया जाए। उन्होंने कहा कि सीट बेल्ट नहीं होने पर अन्य वाहनों के चालकों का पुलिस चालान कर देती है लेकिन अवैध जीपों के चालक बिना सीट बेल्ट के ही क्षमता से अधिक सवारियां ढ़ोकर पुलिस चौकियों के आगे से रोजाना निकलते हैं लेकिन उन पर कोई कार्रवाई नहीं की जाती। इस पर आईजी और संभागीय आयुक्त ने कहा कि अकेले प्रशासन कुछ नहीं कर सकता है, इसमें आमजन का भी सहयोग जरूरी है। उन्होंने कहा कि प्रशासन अपने स्तर पर कार्रवाई करेगा लेकिन ग्रामीण भी संकल्प लें कि अवैध वाहनों में सवार नहीं हों, तभी हादसे कम होंगे। इस पर ग्रामीणों ने कहा कि रोडवेज बसों के फेरे बढ़ाएं जाएं ताकि लोग अवैध वाहनों में मजबूरी में भी यात्रा नहीं करें। इस पर संभागीय आयुक्त ने कलेक्टर को रोडवेज अधिकारियों से वार्ता कर निर्देशित करने को कहा। कलेक्टर प्रकाश राजपुरोहित, एसपी भुवन भूषण यादव, जिला प्रमुख कृष्ण चोटिया, रणजीतपुरा सरपंच इंद्रजीत शर्मा, मुंडा सरपंच प्रहलाद सिंह बेनीवाल, जयसिंह बेनीवाल आदि मौजूद थे।
रावतसर| शेरगढ़के पास हुई दुर्घटना के बाद शनिवार को कस्बे से हनुमानगढ़, पल्लू, नोहर, पीलीबंगा के लिए एक भी जीप सवारियों के साथ नहीं दिखाई दी। जीपें अचानक ही गायब हो गई। वहीं आस-पास के ग्रामीण क्षेत्र के लिए जाने वाले टैंपो आदि भी दिन भर बंद रहे। थाना प्रभारी विजय सिंह ने बताया कि अवैध सवारियां भरकर सड़कों पर दौड़ने वाली इन अवैध जीपों की धरपकड़ जारी है। तुरंत कार्रवाई की जाएगी। वहीं यातायात पुलिस प्रभारी सुखविंद्र सिंह ने बताया कि जीप संचालक नोहर तिराहे से सवारियों को नहीं बैठाते हैं। बस के आगे दौड़कर बीच से सवारियों को भरकर दौड़ जाते हैं। चालान काटने की कार्यवाही की जाती है।
हनुमानगढ़. सड़क दुर्घटना में मृतकों को मौन रखकर श्रद्धांजलि देते विभिन्न संगठनों से जुड़े लोग।
Q. अवैध वाहन संचालन की रोकथाम ग्रामीणों की मुख्य मांग है इसको लेकर प्रशासन क्या कर रहा है?
अकेलेप्रशासन कुछ नहीं कर सकता है। इसमें आमजन का भी सहयोग जरूरी है। प्रशासन अपने स्तर पर कार्रवाई करेगा लेकिन लोगों को भी यह संकल्प लेना होगा कि वह अवैध वाहनों में यात्रा नहीं करेंगे। अवैध वाहन संचालन के खिलाफ अभियान चलाया जा रहा है।
Q.लोग अवैध वाहनों में सफर नहीं करें, क्या प्रयास किए जा रहे हैं?
ग्रामीणोंने हर गांव के बस स्टॉप पर रोडवेज की समय सारणी के बोर्ड लगाने का सुझाव दिया है। वहीं रोडवेज लोक परिवहन को लेकर भी शिकायतें की हैं। रोडवेज को लेकर जो सुझाव आएं हैं उसको लेकर रोडवेज अधिकारियों से चर्चा कर व्यवस्था में सुधार कराने का प्रयास रहेगा ताकि अवैध वाहन संचालन में लोगों को सफर नहीं करना पड़े।
Q.मेगा हाइवे पर भीषण सड़क हादसे का जिम्मेदार कौन है?
इसमेंकहीं ना कहीं लापरवाही हुई है। इसकी जांच के आदेश दिए गए हैं। जांच में जो भी दोषी पाया जाएगा उसके खिलाफ नियमानुसार कार्रवाई की जाएगी।
मेगा हाइवे पर गांव शेरगढ़ रोही में शिवबाड़ी के पास शुक्रवार को हुए भीषण सड़क हादसे ने रावतसर के वार्ड नौ में रहने तीन बच्चों से मां का आंचल छीन लिया। इस हादसे में मृतक महिला की घटना के दूसरे दिन शनिवार सुबह शिनाख्त हो गई। मृतका की पहचान चैना देवी (48) प|ी भंवरलाल मोची निवासी वार्ड नौ रावतसर के रूप में हुई। जिला अस्पताल में पहुंचे उसके परिजनों ने बताया कि चैना देवी का पति अक्सर बीमार रहता है। वह अपने पति की दवा लेने के लिए हनुमानगढ़ के लिए रवाना हुई थी लेकिन बीच रास्ते में सड़क हादसे में उसकी मौत हो गई। देर शाम तक चैना देवी के वापिस घर नहीं लौटने पर पति भंवरलाल और उसके तीन बच्चे परेशान होते रहे। शनिवार सुबह तक नहीं लौटने पर पड़ताल की तो उनको सड़क हादसे की जानकारी मिली। इस पर परिजनों ने जिला अस्पताल पहुंचकर मोर्चरी में रखे अज्ञात महिला के शव की शिनाख्त चैना देवी के रूप में की। पुलिस ने मृतका का पोस्टमार्टम कराकर शव परिजनों को सौंप दिया। सड़क हादसे में मां की मौत की जानकारी मिलने से उसकी दो बेटियों एवं एक बेटे का रो-रोकर बुरा हाल है।
लखूवाली में मृतकों के घर पहुंचर दी सांत्वना,ग्रामीणों से सड़क हादसों की रोकथाम को लेकर लिए सुझाव
हनुमानगढ़| गांवशेरगढ के सड़क दुर्घटना के शोकस्वरूप शनिवार दोपहर एक बजे तक टाउन बाजार बंद रहा। इस दौरान विभिन्न सामाजिक संगठनों की ओर से टाउन के अग्रसेन पार्क के सामने श्रद्धांजलि सभा का आयोजन किया गया। इसमें मौजूद लोगों ने दो मिनट का मौन रखकर मृतकों को श्रद्धांजलि अर्पित की। वहीं बढ़ते सड़क हादसों से बचाव एवं अवैध वाहन संचालन के मुद्दे पर रणनीति के लिए छह मार्च को फूडग्रेन मर्चेंट्स धर्मशाला में बैठक करने का निर्णय लिया गया। इस मौके पर कामरेड रामेश्वर वर्मा, रघुवीर वर्मा, सुरेंद्र बेनीवाल, शंकर सोनी, विमला मोदी, प्रभु पचार सहित सामाजिक एवं राजनैतिक संगठनों से जुड़े लोग मौजूद थे।
हनुमानगढ़. गांव नौरंगदेसर के पास शुक्रवार को हुई दुर्घटना के बाद शनिवार को घटना स्थल पर पहुंचे संभागीय आयुक्त सुआलाल आईजी विपिन पांडे के सामने से टायरों से लदी ओवरलोडेड ट्रैक्टर-ट्राली निकली। दो लोग अपनी जान जोखिम में डालकर टायरों के ऊपर बैठे हुए थे। अधिकारियों ने ओवरलोडेड वाहन को देखा और इसे रोकने के बजाय नजरे बचाते हुए दिखे। वहीं लिखमीसर गांव में ओवरलोड ट्रैक्टर ट्राली एवं संगरिया में बसों कीे छतों पर सवारियां बैठी नजर आई।
सड़क हादसे के बाद हरकत में आए पुलिस-प्रशासनिक अधिकारियों से ग्रामीणों ने शेरगढ़-लखूवाली चौकी पर सरकारी गाड़ी के साथ स्टाफ बढ़ाने की मांग की। इस पर आईजी ने एसपी को निर्देश दिए तो एसपी ने एक-एक दिन छोड़कर दोनों पुलिस चौकियों पर सरकारी गाड़ी की व्यवस्था करने का आश्वासन दिया। एसपी ने बताया कि एक दिन शेरगढ़ तो दूसरे दिन लखूवाली चौकी पर सरकारी गाड़ी उपलब्ध कराई जाएगी ताकि कोई घटना होने पर तुरंत मौके पर पहुंचा जा सके और अवैध वाहनों की धरपकड़ करने में दिक्कत नहीं आए।
ग्रामीणों ने संभागीय आयुक्त एवं आईजी से सड़क दुर्घटना की निष्पक्ष जांच की मांग करते हुए कहा कि गांवों के सभी बस ठहराव स्थल पर रोडवेज समय सारिणी के बोर्ड लगाए जाएं ताकि ग्रामीणों को रोडवेज बसों का सही समय पता चल सके। इससे लोगों को अवैध वाहनों में सवार नहीं होना पड़ेगा। वहीं ग्रामीण क्षेत्रों में आने वाली बालवाहिनी के फिटनेस की जांच कराने, लखूवाली शेरगढ़ पुलिस चौकी में गश्त के लिए सरकारी गाड़ी के साथ स्टाफ बढ़ाने, लखूवाली से स्थानांतरित एसआई नवदीप सिंह को वापिस चौकी प्रभारी लगाए जाने की मांग की। इस पर अधिकारियों ने जल्द समस्या हल करने का आश्वासन दिया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva